32004R0223
L 037/3
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 223/2004 НА КОМИСИЯТА
от 9 февруари 2004 година
за допълване на приложението към Регламент (ЕО) № 2301/97 за вписването на определени наименования в Регистъра на сертификатите за специфичен характер, предвиден в Регламент (ЕИО) № 2082/92 на Съвета относно сертификатите за специфичен характер на селскостопанските и хранителни продукти (Hushållsost)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2082/92 на Съвета от 14 юли 1992 г. относно сертификатите за специфичен характер на селскостопанските и хранителни продукти (1), и по-специално член 9, параграф 1 от него,
като има предвид, че:
(1)
В съответствие с член 7 от Регламент (ЕИО) № 2082/92 Швеция е подала заявление до Комисията относно вписването на наименованието „Hushållsost“ в Регистъра на сертификатите за специфичен характер.
(2)
Описанието „традиционно гарантиран специалитет“ може да бъде използвано само с наименования, които са вписани във въпросния регистър.
(3)
Няма изпратено възражение съгласно член 8 от въпросния регламент след публикуването в Официален вестник на Европейския съюз (2) на наименованието, посочено в приложението към него.
(4)
В резултат на това наименованието, посочено в приложението, следва да бъде вписано в Регистъра на сертификатите за специфичен характер и по този начин да бъде защитено като наименование на традиционно гарантиран специалитет в рамките на Общността съгласно член 13, параграф 1 от Регламент (ЕИО) № 2082/92.
(5)
Приложението към настоящия регламент допълва приложението към Регламент (ЕО) № 2301/97 на Комисията (3),
ПРИЕ НАСТОЯЩИЯ РЕГЛАМЕНТ:
Член 1
Наименованието в приложението към настоящия регламент се добавя в приложението към Регламент (ЕО) № 2301/97 и се вписва в Регистъра на сертификатите за специфичен характер в съответствие с член 9, параграф 1 от Регламент (ЕИО) № 2082/92.
Защитата съгласно член 13, параграф 2 на посочения регламент не се прилага.
Член 2
Настоящият регламент влиза в сила на двадесетия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 9 февруари 2004 година.